Na temelju članaka 119. Zakona o proračunu („Narodne novine“, br. 144/21) i članka 27. Statuta Općine Slavonski Šamac („Službeni vjesnik Brodsko-posavske županije“, br. 10/21, 36/23 i 9/26), Općinsko vijeće Općine Slavonski Šamac na svojoj 9. sjednici, održanoj dana 07. kolovoza  2026. godine donosi:

O D L U K U 
o kratkoročnom zaduživanju Općine Slavonski Šamac

Članak 1. 
Kratkoročno zaduživanje Općine Slavonski Šamac koristi se isključivo za premošćivanje jaza nastalog zbog različite dinamike priljeva sredstava i dospijeća obveza.
Ovom Odlukom utvrđuje se prekoračenje po poslovnom računu Proračuna Općine Slavonski Šamac, otvorenom kod Zagrebačke banke d.d. Hrvatska, IBAN broj:  HR8323600001839700003, u iznosu najviše do 336.997,30 EUR (tristotridesetšesttisuća devetstodevedesetsedameuraitredesetcenti), s rokom vraćanja: 1 godina od dana sklapanja ugovora sa Zagrebačkom bankom d.d. 

Članak 2. 
Iznos prekoračenja, iz prethodnog članka , odgovara ukupnom iznosu ugovorenih bespovratnih sredstava za kapitalne projekte Općine Slavonski Šamac.  
Odobreni iznos prekoračenja po poslovnom računu, iz čl. 1. ove Odluke, koristit će se za povećanje tekuće likvidnosti Proračuna Općine Slavonski Šamac pri financiranju realizacije slijedećih kapitalnih projekata:
● Javno poslovna zgrada-izgradnja IV. funkcionalne cjeline – TRG;
● Društveni dom Slavonski Šamac, faza II;
● Opremanje dječjeg vrtića i 
● Izgradnja i opremanje igrališta za djecu.

Rok korištenja prekoračenja, iz prethodnog stavka, je jedna godina od dana sklapanja Ugovora o kratkoročnom zaduživanju  (prekoračenje po poslovnom računu) Općine Slavonski Šamac. 

Članak 3.
Ovlašćuje se Općinski načelnik Općine Slavonski Šamac za ugovaranje i potpis svih potrebnih dokumenata za odobravanje prekoračenja po poslovnom računu, odnosno korištenja minusa po poslovnom računu, sa Zagrebačkom bankom d.d., sukladno važećim zakonskim/bankarskim propisima.

Članak 4. 
Ova Odluka stupa na snagu danom donošenja, a objavit će se na službenoj web stranici Općine Slavonski Šamac: www.slavonski-samac.hr.

